Nana Kwame Akuoko Sarpong, CV sarkin gargajiya ne, ɗan siyasa kuma lauya. Shi ne babban sarki ko Omanhene na yankin Gargajiya na Agogo na Ghana. Ya yi aiki a matsayin Sakataren Lafiya (Ministan Lafiya), Sakataren Harkokin Cikin Gida (Ministan Cikin Gida) da Sakataren Harkokin Masarautu (Ministan Masarautu da Harkokin Addini) a gwamnatin PNDC. Ya kuma yi aiki a matsayin mamba na majalisar jiha a jamhuriya ta huɗu. An haifi Nana Kwame Akuoko Sarpong a ranar 11 ga Agusta 1938 a Agogo, Yankin Ashanti, Ghana. Ya fara karatun firamare a Methodist da Presbyterian Primary Schools, Agogo. A 1954 ya sami shiga cikin Accra Academy. Mutanen zamaninsa sun haɗa da Janar Edward Utuka, wanda AFRC ta kashe tare da Janar Acheampong a 1979. Ya samu takardar shaidar Makarantar Cambridge a 1957. Ya yi rajista a Makarantar Opoku Ware a 1958, yana ɗaya daga cikin membobin rukunin farko na ɗaliban fom na shida waɗanda suka yi rajista a makarantar. Ya samu shedar kammala karatun sakandare ta Cambridge a shekarar 1959. Ya sami gurbin karatu a jami’ar Ghana don neman kwasa -kwasa kan tattalin arziki, zamantakewa, shari’a da kimiyyar siyasa.